Pekinga bir kunda 500 nafardan ortiq odamning kirishi taqiqlandi

Xitoy poytaxti Pekin shahri rasmiylari shaharga kiradigan odamlar sonini nazorat ostiga olishga qaror qildi. Endi shaharga bir kunda kirishi mumkin bo‘lgan kishilar soni eng ko‘pi bilan 500 kishini tashkil qiladi. Bu haqda “Interfaks” xabar berdi.

Ma’lum bo‘lishicha, 3-oktabrda xalqaro aviaqatnovlar qayta tiklanganidan keyin Pekin 46 ta to‘g‘ridan to‘g‘ri reys va 6870 nafar yo‘lovchini qabul qilgan, ularning orasida ikki kishida koronavirus aniqlangan.
XItoy tashkil qilingan kun munosabati bilan e’lon qilingan dam olish kunlaridan keyin Sindao shahrida koronavirusning alomatlarsiz kechishi bilan bog‘liq uchta holat aniqlangan. Rasmiylar to‘qqiz milliondan ortiq aholi yashaydigan shaharning barcha aholisida koronavirus testini o‘tkazishni rejalashtirmoqda.